વર્ષોથી અખાડામાં જતા વિજય ડાભી કહે છે કે, “અમારા પરિવારમાં કુલ ચાર ભાઇઓ છે અને મારા પિતા પણ આ જ અખાડામાં કસરત કરીને મોટા થયા છે. બાળપણથી હું રાયપુરના અખાડામાં જાઉં છું. મારા ભાઇઓ પણ આ અખાડામાં કસરત કરીને પહેલવાન બન્યા હતા. મારો ભાઇ મિલિન્દ મિસ્ટર ગુજરાત સ્પર્ધામાં પણ અખાડામાં જ બોડી બનાવીને પહોંચ્યો હતો. અમારા પરિવારમાં કુલ ચાર ભાઇઓ છે. બોડી બિલ્ડિંગ અમારા પરિવારમાં બધાને બહુ પસંદ છે. મારા હાથ નીચે અત્યાર સુધીમાં ૨૦થી વધુ પહેલવાનો તૈયાર થયા છે. જેમાંથી કેટલાક પ્રોફેશનલ રેસલર બનીને મેડલ જીતી ચૂક્યા છે.”